अगर आप अभी कसरत नहीं करना चाहते हैं तो शुरुआत में हर सप्ताह 3 बार बस 30 मिनट का छोटा लक्ष्य रखें। आगे बढ़ने के लिए नीचे दिए गए सुझाव आजमाए:  पेड़ॉमीटर खरीदें। पेड़ॉमीटर को अपने बेल्ट के साथ लगाएँ। और रोज़ 5000 कदम उठाने की कोशिश करें। जैसे-जैसे आपको आदत हो जाए और आपका वज़न भी कम होने लगे तो 10,000 से 15,000 कदम का लक्ष्य रखें। चलने से शुरुआत करें। अपने पड़ोस में इधर-उधर चलते रहें, यह अपने आप को चलाए रखने का अच्छा तरीका है। आप दूसरे कम असर वाले कसरत जैसे तैराकी, घुड़सवारी, बाइक चलाना या धीरे दौड़ना यह सब कर सकते हैं। इसके लिए आप ट्रेडमिल, ऐलिप्टिकल ट्रेनर, स्थिर बाइक, रोइंग मशीन या स्टेअर क्लाइंबर का इस्तेमाल कर सकते हैं। शुरुआत में कम समय के सत्र से शुरू करें और जैसे-जैसे आप तंदुरुस्त होते जाएंगे और आपको आदत पड़ जाएगी, आप कसरत करने का समय बढ़ाते जाएं। और जब आप अपना वज़न कम करने लगेंगे तब मशीन में दिए अनुसार उसकी स्पीड को बढ़ाएँ। अलग-अलग मशीन पर कसरत करके देखें, फिर जिसमें आपको आनंद  मिलता  है और जो आपको आरामदायक लगे उसे चुनें। आपको कहीं कोई चोट न लगें और कसरत करने का सहीं तरीका जानने के लिए अपने निजी  प्रशिक्षक से परामर्श करें। वह आपको डराने  धमकाने के लिए नहीं  बल्कि आपकी मदद करने के लिए होते हैं। पारंपरिक तरीके से व्यायाम सिखाने वाले ऐरोबिक क्लास में प्रवेश लें या कई प्रकार के शारीरिक कसरत रोज करें। अपने आप को ग्रुप में प्रेरित करने के लिए, आसपास घूमकर मजा लेने के लिए, और सबसे महत्वपूर्ण वज़न कम करने के लिए ऐरोबिक करना अच्छा तरीका साबित हुआ है। नीचे दिए गए ऐरोबिक आप आजमा सकते हैं।  किक बॉक्सिंग जाज़रसाइज़ ज़ुम्बा पिलेट्स योग मार्शल आर्ट क्रास फिट या बूटकॅम्प शुरुआत में, सप्ताह में एक या दो 15 मिनट के सत्र में कम भार उठाएँ जबतक आप इस व्यायाम के अभ्यास के आदि और इससे प्रेरित नहीं हो जाते हैं। किसी एक विशेष मांसपेशी पर ध्यान देने के बजाय सभी मांसपेशियों को ध्यान में रखते हुए ज्यादा भार उठाने की कोशिश करें ताकि अधिक मात्रा में कैलोरी का इस्तेमाल हो सकें और वज़न भी कम होने लगें। इसके लिए नीचे दिए गए उदाहरण का अनुसरण करें:  अपने शरीर के निचले हिस्से को और ऊपरी हिस्से को एक साथ प्रेस करने के लिए कंधों पर डम्बल (एक व्यायाम करने का साधन जिसकी दोनों तरफ समान भार के वज़न लगे होते हैं)  रखकर, उठक-बैठक करें। एक्सर्साइज बॅाल पर बैठकर या लेटकर प्रतिरोधक क्षमता वाले व्यायाम करें। ऐसा करने से शरीर के दूसरों अंगों के साथ अंदरूनी अवयव भी मजबूत बनेंगे। मशीन और फ्री-वेट्स का प्रयोग करें। यह उपकरण शरीर के खास मांसपेशियों पर ध्यान केंद्रित करते हैं जैसे की हाथ, कंधे, जांघों, पेट और पीठ के ऊपरी हिस्से। बाकी मांसपेशियों के लिए कसरत करने के बाद इन खास मांसपेशियों के समूह के लिए कसरत करें। भार उठाने वाले व्यायाम करने के बाद अपने मांसपेशियों को स्वस्थ बनाने के लिए कम से कम एक पूरा दिन आराम करें। ऐसा करने से आप चोट या दर्द से बच पाएंगे। अगर आप कसरत करने में रुचि नहीं रखते हैं तो कोई बात नहीं है, व्यायाम के खातिर दूसरा विकल्प चुनें। ऐसी मजेदार गतिविधियों की तलाश करें जिसमें आपको मजा भी आये और वज़न घटाने के आपके उद्देश्य में लाभकारी साबित हो। अपने शहर में खेलकूद के क्लब या संघ ढूंढ़े और उसमें शामिल हो जाएं या अपने कुछ दोस्तों को एकत्रित करके उनके साथ समय निकालकर खेलने की योजना बनाएँ।  यदि आपको मुकाबला करने वाले खेल पसंद नहीं है तो अकेले खेलने वाले खेल भी आप चुन सकते हैं। जैसे तैरना या गोल्फ खेलना या बैट बॅाल खेलने के बजाय पैदल लंबी यात्रा करना। यदि आप घूमने के साथ-साथ कसरत भी करना चाहतें हैं तो एक साइकिल खरीदें। जब आप ऐसा करके कैलोरी का आसानी से इस्तेमाल कर सकते हैं तो अपना सारा वक्त गाड़ी में बैठ कर ज़ाया न करें।
Start doing basic aerobic and cardio exercise. Try machines at the gym Take an aerobics class. Get into strength training. Play a sport